
MOCIÓ DE LA CORPORACIÓ RELATIVA AL REPARTIMENT FISCAL DELS MUNICIPIS DE SALOU I DE VILA-SECA EN L’ÀMBIT DEL CRT
Un cop transcorregut el termini de 20 anys de vigència del Consorci Intermunicipal del CRT, pactat entre els ajuntaments de Salou, de Vila-seca i la Generalitat de Catalunya, la Corporació salouenca, mitjançant acord plenari de 16 de febrer de 2012, va aprovar per unanimitat de tots els grups polítics separar-se del C.R.T. i la revocació de totes les potestats i competències delegades, per tal de recuperar els seus drets fiscals cedits voluntàriament en compliment del pacte. 

Aquest acord, ratificat per un altre acord plenari de 7 de març de 2012, va ser degudament comunicat a l'Ajuntament de Vila-seca i al propi Consorci, sense que consti cap impugnació.

Amb posterioritat als acords plenaris, el Parlament de Catalunya va aprovar la disposició vigèsima segona, núm. 2 de la Llei 5/2012, que prorroga el Consorci i que va entrar en vigor el dia 24 de març de 2012. 
Per tant, la separació de Salou del Consorci i la revocació de les seves potestats s'ajusten a dret i generen una situació jurídica consolidada amb efectes previs a l’entrada en vigor de l’esmentada Llei. 

A més, aquesta revocació unilateral és l'expressió més elemental del principi de llibertat i d’autonomia local en la gestió dels seus drets i interessos, proclamada tant per la Constitució Espanyola (article 140) com pel nostre Estatut d'Autonomia (article 84 i 86.3), i emparada per la Carta Europea de l'Autonomia Local. Tant la legislació bàsica de l'Estat com la legislació municipal de Catalunya reconeix el caràcter irrenunciable de les competències pròpies municipals, sense perjudici que per voluntat sobirana de l’ens local, es puguin delegar i/o revocar.

Altrament, amb clara vocació de diàleg i d’entesa, i després d’intentar l’acord definitiu amb el plantejament de diverses propostes, per acord plenari de data 11 de maig de 2012, es ratifica l’acord de la Junta de Direcció del C.R.T. de data 8 de maig de 2012, em virtud del qual es crea una Comissió d’Experts que tenia per objecte elevar un dictamen vinculant sobre el repartiment tributari establert en l’article 52 dels Estatuts del Consorci, i en sessió plenària celebrada el dia 25 de juliol de 2012 es dóna compte del Decret d’alcaldia número 4847, de data 25 de juliol de 2012, on es designen els representants del municipi de Salou a la Comissió. 
L’esmentada Comissió, en la qual Salou va tornar a presentar diverses propostes que van ser rebutjades, no va assolir cap acord despres de 4 mesos de la seva constitució.
En un nou intent per desbloquejar la situació, Salou torna a formular una nova proposta que va ser tramesa en data 27 de febrer de 2013 al Delegat del Govern a Tarragona, i en data 22 de març de 2013 a l’Hble. Sr. Andreu Mas-Colell, Conseller d’Economia i Coneixement. Una proposta que va ser novament rebutjada.
Vist que darrerament, en data 23 d’abril de 2013, el Delegat territorial del Govern de la Generalitat a Tarragona, el Sr. Joaquim Nin i Borreda, reitera per escrit proposta de repartiment fiscal dels municipis de Salou i de Vila-seca en l’àmbit del CRT feta verbalmente amb anterioritat; i un cop ha estat estudiada i valorada per part d’aquest Ajuntament, 
Els Grups municipals de l’Ajuntament de Salou proposen al Ple de l’Ajuntament l’adopció dels següents ACORDS:

PRIMER.- Estimar parcialment la proposta formulada pel Delegat del Govern de la Generalitat a Tarragona que consisteix en el repartiment de la fiscalitat d’un 43% a favor de Vila-seca i d’un 57% a favor de Salou però única i exclusivament de tots els impostos (IBI i altres recursos de caràcter fiscal) de totes les construccions i edificacions que s’han portat a terme des de l’entrada en vigor de la Llei 2/89 fins a l’actualitat i que desglossadament són els següents:
                                                                       Vila-Seca
    Salou

 -PARC TEMÀTIC                                            43 %
   57%

- PARC AQUÀTIC                                            43 %
   57%
- HOTEL PORT AVENTURA                           43 %
   57%


- HOTEL GOLD RIVER                                    43 %
   57%


- HOTEL CARIBE RESORT                             43%
   57%
- HOTEL EL PASO                                           43 %
   57%
- PORT HALLEY                                               43%
   57%

- CENTRE CONVENCIONS                              43 %
   57%

- BEACH CLUB                                                 43%
   57%

No es computen els terrenys edificats exempts de l’IBI, com són l’Escola Internacional i la Comissaria dels Mossos d’Esquadra.
SEGON.- Els ingressos fiscals que es generin a partir de la finalització dels 20 anys (28-02-2012) contemplats a l’article 6 dels Estatuts del Consorci CRT, tant els derivats de la Llei 2/89 com de la possible llei que la substitueixi per la implantació de projectes futurs, i que contemplin l’increment d’aprofitament comercial, residencial o hoteler s’assignaran íntegrament a l’ajuntament del territori municipal on es materialitzi la implantació.
TERCER.- L’estimació parcial queda subjecta a la condició resolutòria de que sigui acceptada per l’Ajuntament de Vila-seca i per la Generalitat en el termini de 10 dies a comptar des de la data de recepció de la carta de 3 de maig de 2013, de resposta remesa per l’alcalde de Salou al delegat del Govern a Tarragona de la Generalitat de Catalunya.
Salou, 29 d’abril de 2013

